laion/Wikipedia-Exotic huggingface dataset:
מחזה

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ההיסטוריה של המחזות – חסרה התייחסות בתהליך התפתחות הסוגה. מחזה הוא צורת ביטוי ספרותית נפוצה, המורכבת בדרך כלל משורות של דיאלוגים או מונולוגים של שחקן אחד או של דמויות שונות, ומיועדת ברוב המקרים לבוא לביטוי אמנותי כהצגה בתיאטרון. עם זאת, ישנם מספר רב של חוקרי ספרות המנתחים מחזות בביטוייהם הספרותיים ולא התיאטרונים, בין השאר גם מחזות קלאסיים (כגון מחזותיו של ויליאם שייקספיר). המושג מחזה מתפרש באופן שווה גם כעבודה הכתובה של המחזאים, וגם כהצגה התיאטרונית השלמה של התמליל הכתוב. מחזות מוצגים בעיקר בתיאטרון על ידי שחקנים. כדי ליצור פירוש אחיד של התמליל על ידי כל משתתפי המחזה, הפקות של מחזות מנוהלות בדרך כלל על ידי במאים. הבמאי נוטה לפרש את החומר הכתוב של המחזה על פי השקפתו הייחודית, ומקרין השקפה זו על מהלך הפקת ההצגה ועל השחקנים כולם. אף כי רוב המלל המופיע במחזה מדוקלם על ידי השחקנים, ישנן בגוף המחזה הערות של המחזאי, המתארות אווירה או התנהגות, לבוש או תפאורה. הערות אלו מהוות קווים מנחים לביצוע המחזה. טבעם של מחזות להתפרש באופן בדלני ושונה על ידי אנשים שונים. טבע זה מהווה אחד ממקורות המשיכה של סגנון אמנותי זה, בפני מבצעיו וקהל צופיו. כיוון שכותב המחזה אינו מסוגל להציג את המחזה בצורתו השלמה בלי שיתופם של השחקנים ושל הבמאי, אופן הצגתו והתוצאה הסופית של כל מחזה הוא מאבק ודו-שיח מתמשך בין המחזאי, הבמאי והשחקנים. המחזה עובר שינוי מתמיד בכל ביצוע שלו, עם הופעתם המתמשכת של השקפות וסוגי ביצוע שונים בהפקתו. מחזות ממוינים למגוון סוגות, למשל: טרגדיה – מחזה בו סיפורו של הגיבור מסתיים בסוף עצוב ורע, עקב נפתלות הגורל, פגם בסיסי באופיו של הגיבור, חטא שחטא או פועלם של האלים. קומדיה – מחזה בו למרות מכשולים ובעיות לאורך הדרך, מגיע הגיבור לסוף "שמח". מחזה מסוג זה כולל בדרך כלל הומור מילולי ופיזי. דרמה ביתית – מחזה המציג את העולם הפנימי של משפחה, ואת מערכות הקשרים בתוכה הנובעים מאירועי היום יום. דרמה קומית – מחזה המכיל מוטיבים משולבים של הדרמה ושל הקומדיה. מלודרמה – מחזה בעל גירויים רגשיים גבוהים המיועדים ליצור מתח אצל צופיו, מלווה בתפניות חדות. המחזה מציג בדרך כלל את סיפור מאבקו של הגיבור בנבל כדי לתקן עוולה. המחזה מסתיים בדרך כלל בניצחונו של הגיבור. מחזה סמלי – מחזה בו הדמויות ופעולתם משמשים כסמלים לרעיונות ואידאולוגיות, כאשר הגרעין של הסיפור נובע סביב ההתפתחות של הרעיונות ולא סביב אופיים של הדמויות. הצגות ילדים. אוריינות בתיאטרון תיאטרון רשימת מחזאים
קנטה

קנטה היא עיר מהתקופה הרומאית שהיוותה חלק מהדקאפוליס. שרידי העיר נמצאים בדרום סוריה, כשבעה ק"מ צפונית מזרחית לא-סווידא. כיום יש במקום כפר דרוזי בשם קנוואת (בערבית: قنوات). העיר ממוקמת בגובה של 1,200 מטרים מעל פני הים. במקרא מוזכרת עיר בשם קנת, ששכנה באותו אזור בנחלת שבט מנשה. חוות יאיר שכנו בחבל ארגב המקראי, באזור הבשן: וּשְׂגוּב הוֹלִיד אֶת יָאִיר וַיְהִי לוֹ עֶשְׂרִים וְשָׁלוֹשׁ עָרִים בְּאֶרֶץ הַגִּלְעָד. וַיִּקַּח גְּשׁוּר וַאֲרָם אֶת חַוֹּת יָאִיר מֵאִתָּם אֶת קְנָת וְאֶת בְּנֹתֶיהָ שִׁשִּׁים עִיר כָּל אֵלֶּה בְּנֵי מָכִיר אֲבִי גִלְעָד. — ספר דברי הימים א', פרק ב', פסוקים כ"ב–כ"ג יוסף בן-מתתיהו הזכיר את העיר כזירת קרבות בין כוחותיו של המלך הורדוס לבין הערבים. העיר הייתה חלק מהקבוצה של ערי הדקאפוליס, ערים לא יהודיות שקיבלו אוטונומיה יחסית בתוך פרובינקיית יהודה הרומאית. במאה ה-1 לספירה סופחה העיר לפרובינקיה הרומית של סוריה. עם צמיחת הנצרות באזור, סופחה קנטה לפרובינקיה ערביה הרומית. קנטה נכבשה על ידי כוחות מוסלמיים ב-637, לאחר שהייתה מרכז נוצרי חשוב. העיר הדרדרה במהלך השנים עד שבמאה ה-9 הייתה לא יותר מכפר קטן ועני. הריסות העיר משתרעות על שטח שאורכו 1500 מטרים ורוחבו 750 מטרים. בין העתיקות ניתן למצוא גשר רומאי ותיאטרון חצוב בסלע עם תשעה נדבכים של מושבים, ותזמורת בקוטר של תשעה עשר מטרים. בנוסף, ניתן למצוא בעתיקות העיר נימפאום, אקוודוקט, מקדש גדול עם סטיו ושורות עמודים, ומקדש לאל השמש (הליוס) שבחזיתו שורת עמודים כפולה. האתר, הידוע בשמו סאראי או סאראיה ("ארמון" בערבית), מתוארך לסביבות המאה ה-2 והיה בתחילה מקדש. במאה הרביעית או החמישית לספירה, הפך האתר לבזיליקה נוצרית. אורכו של המבנה 22 מטרים, והוא כולל סטיו עמודים ועוד אטריום עם שמונה עשר עמודים. קנת מדיה וקבצים בנושא קנטה בוויקישיתוף העיר מוזכרת בהקשר דומה גם בספר במדבר, פרק ל"ב, פסוק מ"ב יוסף בן-מתתיהו, מלחמות היהודים, א, י"ט. ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו.
רפנה

רפנה היא עיר מהתקופה הרומאית שהשתייכה, על פי פליניוס הזקן, לקבוצת הערים הידועות כדקאפוליס. חוקרים אחרים כתלמי ושירר גרעו את רפנה מהרשימה, והוסיפו את אבילה. לכן יש המזהים את העיר כאבילה, אתר ארכאולוגי הנמצא מצפון לאירביד, בקרבת נהר הירמוך. ישעיהו פרס, וחוקרים נוספים זיהו אותו עם רפון, ופרס גם כתב שיש לזהות אותו עם א-רפָה, שמצפון לעיר דרעא שבסוריה. בין החוקרים שתמכו בדעה זו: William Ewing וארצ'יבלד סייס (אנ'). ברפון התנהל קרב בין כוחותיו של יהודה המכבי, שנחלץ לעזרת יהודי דתימה, ובין כוחות יווניים בפיקודו של טימותיאוס, שהסתיים בניצחונו של יהודה. בתקופה הרומאית שכנו במקום בסיסי הלגיון השלישי גאליקה (החל משנת 218) והלגיון השנים עשר פולמינטה. ישעיהו פרס, הערך "רפון", ארץ ישראל - אנציקלופדיה טופוגרפית-היסטורית, (כרך ד, עמ' 883), הוצאת ראובן מס, תשט"ו. מדיה וקבצים בנושא רפנה בוויקישיתוף Excavations at Abila of the Decapolis, Northern Jordan (באנגלית) ישעיהו פרס, הערך "רפון", ארץ ישראל - אנציקלופדיה טופוגרפית-היסטורית, (כרך ד, עמ' 883), הוצאת ראובן מס, תשט"ו., ושם הוא מביא דעות אחרות לגבי איתור העיר כומר שחי בטבריה בשלהי המאה ה-19, ראו דבריו בערך Raphon, ב- International Standard Bible Encyclopedia Patriarchal Palestine מאת הכומר והאשורולוג Archibald Sayce בפרויקט גוטנברג. חפשו "Raphana" מקבים א' ה לז - נד, מיכאל אבי-יונה, אטלס כרטא לתקופת בית שני, מפה 34 ערך זה הוא קצרמר בנושא תולדות עם ישראל. אתם מוזמנים לתרום לוויקיפדיה ולהרחיב אותו.
המלכים הנורמנים

שושלת הנורמנים היא שושלת מלכים אשר שלטו בממלכת אנגליה משנת 1066 ועד 1154, ואשר מלכי הממלכה המאוחדת עד ימינו הם צאצאים שלה. ערכים מורחבים – רולו מנורמנדי, הכיבוש הנורמני של אנגליה מוצא שושלת זו הוא משבטים סקנדינבים אשר התיישבו בצפון מערב צרפת במאה ה-9 לספירה. מנהיג פולשים אלו נקרא רולו מנורמנדי, ובן נינו נקרא ויליאם הכובש. בשנת 1066 לספירה פלש ויליאם לאנגליה וניצח את מלך אנגליה דאז, הרולד גודווינסון, בקרב הייסטינגס. לאחר פלישתו וניצחונו של הצבא הנורמני, נכנס ויליאם ללונדון והוכתר שם למלך בכנסיית וסטימנסטר על ידי אולדרד הארכיבישוף של יורק. בשנים שלאחר מכן ביסס את שלטונו ונלחם כנגד ערי הצפון, שעדיין לא היו תחת שלטונו: בשנת 1069 הוא כבש את יורק, וב-1070 כבש את העיר האחרונה שהתנגדה לו - צ'סטר. אחר הכיבוש הוחלפה מרבית האצולה בממלכה, שהייתה ממוצא סקסוני, באצילים נורמנים ובבעלי בריתו של ויליאם. בשנים הבאות רקם בית המלוכה הצרפתי מזימות שונות כנגד ויליאם, כדי לקחת מידיו את קרקעותיו בצרפת. ב-1087 נפצע ויליאם פצעים אנושים באחת ממלחמותיו בצרפת, ולאחר הקרב מת במנזר בעיר רואן. השליטה בנחלותיו התחלקה בין בניו: הבכור רובר קיבל את השטחים בצרפת, ואילו הצעיר יותר, שנקרא אף הוא ויליאם (נקרא גם ויליאם 'רופוס') ירש את הכס באנגליה, כמלך ויליאם השני. בשנת 1088 פתחו האבירים הנורמנדים במרד כנגד ויליאם השני, כדי להכתיר את אחיו הבכור רובר למלך בשני צדי התעלה, אך רוב תושבי אנגליה עמדו לצידו של ויליאם והמורדים הובסו. ב-1096 יצא רוברט למסע הצלב הראשון, והותיר את ויליאם כעוצר בנורמנדיה, ב-1100 מת ויליאם במהלך ציד, כאשר חץ מסתורי פילח את ראשו, ואחיו הצעיר הנרי עלה לכס המלכות. ב-1105 יצא הנרי למלחמה באחיו רובר בנורמנדיה, וב-1106 הביסו ולקחו בשבי, ואיחד שוב את נורמנדיה ואנגליה תחת שלטון אחד. ב-1120 טבע בנו היחיד של הנרי מול חופי נורמנדיה, כשחזר מצרפת בספינה הלבנה. בעקבות זאת השביע הנרי את ברוניו שיקבלו את בתו מתילדה כיורשתו. היותו של ויליאם הכובש וסאל של מלך צרפת, הולידה מצב מורכב: בעוד שבאנגליה עצמה שלטו מלכי אנגליה שלטון מלא, בשטחיהם בצרפת הם היו כפופים למלך צרפת. כתוצאה מכך התנהלו סכסוכים רבים בין צרפת לאנגליה סביב שאלת השליטה במחוזות המערביים של צרפת. סכסוכים אלו ששיאם התרחש במלחמת מאה השנים לא הסתיימו אלא בשנת 1453. כיבוש הנורמנים הביא לאנגליה את הפיאודליזם, שעד אז לא היה קיים שם כלל. השפה האנגלית של טרום ימי הנורמנים, הייתה למעשה ניב של השפות הגרמאניות, אך הכיבוש הנורמני הביא לאנגליה גם את השפה הצרפתית. לפיכך האנגלית של ימינו מורכבת מהשפעות של גרמנית וצרפתית. ויליאם הראשון ויליאם השני הנרי הראשון מתילדה הקיסרית סטיבן, מלך אנגליה דברי ימי אירופה - ה. א. ל. פישר, הוצאת מסדה - תשי"ח, כרך ראשון. היסטוריה של העמים דוברי אנגלית - וינסטון ס. צ'רצ'יל, הוצאת עם הספר - תשי"ט, כרך ראשון - הולדת בריטניה. מדיה וקבצים בנושא המלכים הנורמנים בוויקישיתוף המלכים הנורמנים, באתר אנציקלופדיה בריטניקה (באנגלית) וינסטון צ'רצ'יל, היסטוריה של העמים דוברי אנגלית ח"א עמוד 165.
אנדי סלבה

אנדי סלבה (באיטלקית: Andy Selva; נולד ב־25 במאי 1976 ברומא שבאיטליה) הוא כדורגלן עבר סן מרינזי ששיחק בעמדת החלוץ. סלבה נחשב לאחד מטובי הכדורגלנים הסן מרינזים בהיסטוריה (ביחד עם מירקו ג'נארי ומאסימו בוניני). במדי הנבחרת הופיע 62 פעמים בהם כבש שמונה שערים, והוא מלך השערים של נבחרתו. אחד מהשערים של סלבה נכבש במשחק ידידות מול נבחרת ליכטנשטיין, שהסתיים בתוצאה 0-1 לטובת סן מרינו, והיה לניצחון הראשון של הנבחרת. השער האחרון במדי הנבחרת כבש סילבה נגד סלובקיה במסגרת מוקדמות למונדיאל. סלבה שיחק בקבוצות מהליגות הנמוכות של איטליה לאורך כל הקריירה שלו, והיה אחד מהשחקנים המרכזיים שסייעו לססואולו להעפיל לסרייה ב' לראשונה בתולדותיה. לאחר מכן עבר לשחק בהלאס ורונה. מדיה וקבצים בנושא אנדי סלבה בוויקישיתוף אנדי סלבה, באתר Transfermarkt אנדי סלבה, באתר Soccerway אנדי סלבה, באתר WorldFootball.net אנדי סלבה, באתר National Football Teams אנדי סלבה, באתר FootballDatabase.eu פרופיל המאמן, באתר Transfermarkt עמוד הסגל הנוכחי של נבחרת סן מרינו ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
פריולי-ונציה ג'וליה

פריולי ונציה ג'וליה (באיטלקית: Friuli-Venezia Giulia, בסלובנית: Furlanija-Julijska Krajina) הוא מחוז אוטונומי בצפון-מזרח איטליה. המחוז גובל במחוז ונטו ובמדינות אוסטריה וסלובניה ושוכן לחופי הים האדריאטי. פריולי ונציה ג'וליה שוכנת בין הים האדריאטי לבין הרי האלפים. מישור קרסו המרשים נוצר על ידי סלעים סחופים ברוח, ושחיקת אדמה יצרה סדרה של מערות. אוכלוסיית המחוז מונה כ-1.8 מיליון תושבים, רובם "פריולים" שאבותיהם סלובנים, ולכן מוגדר המחוז כאוטונומיה עצמאית מיוחדת באיטליה. שפתם של הפריולים היא פורלן השייכת לענף השפות הראטיות וקרובה לרומאנש וללדינית. מחוזות האזור הם: טריאסטה (בירה אזורית), גוריזיה, פורדנונה, אודינה. מדיה וקבצים בנושא פריולי-ונציה ג'וליה בוויקישיתוף אתר האינטרנט הרשמי של פריולי-ונציה ג'וליה דלית קצנלנבוגן, איטלקית בכפית, באתר "ידיעות אחרונות", 9 ביולי 2017 פריולי-ונציה ג'וליה, באתר אנציקלופדיה בריטניקה (באנגלית) ערך זה הוא קצרמר בנושא איטליה. אתם מוזמנים לתרום לוויקיפדיה ולהרחיב אותו.
סשימונו

סשימונו הם דגלים קטנים שנלבשו על ידי לוחמים יפניים במהלך קרבות על מנת שיזהו אילו חיילים שייכים לכוחות הלוחמים, וזאת על מנת שייפגעו אויביו של אותו חייל ולא כוחותיו. את הדגלים לבשו הן החיילים הפשוטים - האשיגארו, הן חיילי העילית - הסמוראים, ולעיתים אף הפרשים. הדגלים היו נפוצים בתקופת מלחמת האזרחים של יפן שהחלה באמצע תקופת אשיקאגה ונמשכה עד לתקופת אזוצ'י-מומויאמה (החל מאמצע המאה ה-15 ועד ראשית המאה ה-17). הדגלים נתלו ממסגרת בצורת "ר" אשר חוברה לשריון של הלוחם, ונעשו ממשי או עור. העיטורים על הסשימונו היו בדרך כלל ציורים של צורות גאומטריות פשוטות, ולעיתים אותיות המהוות סימן לשמו של השבט הלוחם או למנהיגו של השבט. אביר שלט הרלדי מדיה וקבצים בנושא סשימונו בוויקישיתוף ערך זה הוא קצרמר בנושא יפן. אתם מוזמנים לתרום לוויקיפדיה ולהרחיב אותו.
אשר דורנד

אשר בראון דורנד (באנגלית: Asher Brown Durand;‏ 21 באוגוסט 1796 – 17 בספטמבר 1886) היה צייר, אבי ציור הנוף האמריקאי. האמן החשוב ביותר באסכולת נהר הדסון ומייצגו של הזרם היותר נטורליסטי באסכולה זו. דורנד למד את אומנות התחריט ואולי משום כך, אפשר למצוא ביצירותיו הבחנה דקה ביותר בפרטים. ציורו, הקרבה שברוח, מייצג לרוב את האסכולה אליה השתייך. דורנד נולד בשנת 1796 בג'פרסון ויליג', כיום מייפלווד (אנ'), ניו ג'רזי. הוא היה השמיני בין 11 אחים. בריאותו הרופפת פטרה אותו מעבודה בחווה המשפחתית. במקום זאת היה מסייע לאביו שהיה שען וצורף. בעקבות זאת יצא בשנת 1812 להתחנך אצל אמן התחריט, פטר מאווריק, ובשנת 1817 נכנס לשותפות מלאה עמו והחל לעבוד בסניף הניו יורקי של החברה שבסיסה היה בניוארק. השותפות נסתיימה בשנת 1820 בעקבות סכסוך על עבודת תחריט שהכין דורנד. משהושלמה זו בשנת 1823, זכה דורנד למוניטין כאחד מאמני התחריט המעולים בזמנו. כחבר בקהילה האמנותית של ניו יורק, סייע דורנד לייסוד אגודת הציירים של ניו יורק בשנת 1825, אשר מאוחר יותר הייתה לחלק מן האקדמיה הלאומית לעיצוב (אנ') שדורנד שימש כנשיאה בין השנים 1845 עד 1861. כמו כן, סייע בייסוד המועדון לרישום בשנת 1829. בסוף שנות ה-20 ותחילת שנות ה-30 של המאה ה-19, החלה התעניינותו הגוברת להעתיק את עבודותיו מתחריט לציור שמן ושמו נעשה קשור בציור דיוקנאות. בתמיכתו ובעידודו של מיטיבו לומאן ריד (אנ'), החליט דורנד לפרוש בשנת 1835 מעבודות התחריט. בשנת 1837 הצטרף יחד עם ידידו תומאס קול למשלחת שיצאה לסיורי רישום בחיק הטבע ובעקבות כך, התגבשה החלטתו להתמקד בציורי נוף. עם מותו של תומאס קול, הוכר דורנד כראש חבורת ציירי הנוף האמריקאיים. בשנת 1869 פרש מחייו המקצועיים ובשנת 1886 נפטר באחוזת המשפחה במייפלווד. מדיה וקבצים בנושא אשר דורנד בוויקישיתוף אשר דורנד, באתר אנציקלופדיה בריטניקה (באנגלית) אשר דורנד, באתר "Find a Grave" (באנגלית) אשר דורנד, באתר Discogs (באנגלית)
1035

שנת 1035 היא השנה ה-35 במאה ה-11. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 18 במאי – בבמברג מביע ברטיסלב הראשון, מלך בוהמיה את נאמנותו לקונרד השני, קיסר האימפריה הרומית הקדושה; פולין הופכת לחלק מהאימפריה הרומית הקדושה 18 באוקטובר – מותו של סנצ'ו השלישי (אנ') מלך נווארה גורם לפיצול הממלכה ועלייתה של אראגון; רמירו הראשון הופך למלכה הראשון של אראגון; פרננדו הראשון הופך למלך קסטיליה 12 בנובמבר – מותו של קנוט הגדול מביא למאבקי ירושה על ממלכתו בין בניו החוקיים והלא-חוקיים. היורש המיועד הארדיקאנוט הופך מלך דנמרק, ונדחק מאנגליה מפני הבן הלא-חוקי, הרולד הראשון (שהופך מלך אנגליה). המלכה אמה גולה בפלנדריה. בסקנדינביה, מגנוס הטוב חוזר מגלותו ברוסיה והופך מלך נורווגיה אירועים ללא ציון תאריך מדויק: תחילת השליטה של שושלת המוראביטון הברברית על המגרב (עד 1042) בנייה מחודשת של מסגד אל אקצא קופר מקבלת זכויות של עיר איי פארו מסופחים לנורווגיה רדיפות נגד יהודי מרוקו 12 בנובמבר – קנוט הגדול, מלך אנגליה, דנמרק ונורווגיה (נולד ב-994) ללא ציון תאריך מדויק: רבי נתן בן רבי יחיאל מרומי, מחבר ספר הערוך להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1035‎ נפטרים ב-1035‎ מדיה וקבצים בנושא 1035 בוויקישיתוף
חותמת נלווית

חותמת נלווית היא כיתוב מודפס על גבי מעטפה או גלויה על מנת לזכור אירוע. אירועים לדוגמה הם טיסה ראשונה בקו כלשהו או הסופר בול. חותמות נלוות משמשות גם חברות פרטיות או את הממשלה לאירועי מעטפת היום הראשון. מעטפת יום ראשון ראשונה בעלת חותמת נלווית יוצרה על ידי הבולאי הנודע ג'ורג' ו. לין בשנת 1923. עיצוב חותמת נלווית היא אומנות. החותמות מיוצרות במגוון שיטות ביניהן ציור או צביעה ישירות על גבי המעטפה, חריטה, ליטוגרפיה או הדפסת לייזר. מעטפת יום ראשון
וויאג'ר

האם התכוונתם ל... וויאג'ר 1 – גשושית מחקר ששוגרה ב-5 בספטמבר 1977 כדי לצלם אתרים על כוכב הלכת צדק וטבעות שבתאי וויאג'ר 2 – גשושית מחקר ששוגרה ב־20 באוגוסט 1977 לחקר צדק, שבתאי, אורנוס ונפטון תוכנית וויאג'ר – התוכנית במסגרתה שוגרו הגשושיות וויאג'ר 1 וויאג'ר 2 מסע בין כוכבים: וויאג'ר – תוכנית טלוויזיה בסדרת מסע בין כוכבים וויאג'ר (NCC-74656) – ספינת חלל בדיונית בסדרה מסע בין כוכבים: וויאג'ר וויאג'ר (מטוס) – המטוס הראשון שהקיף את כדור הארץ ללא חניות ביניים תקליט הזהב של וויאג'ר – תקליט מוזהב הנושא מסר מכדור הארץ אל החלל, שנכלל בגשושיות וויאג'ר 1 ווויאג'ר 2. וויאג'רס! – סדרת מדע בדיוני משנות השמונים של המאה העשרים על מסע בזמן וויאג'ר (להקה) – להקת פרוגרסיב מטאל אוסטרלית מפרת'
דגל ברמודה

דגל ברמודה אומץ ב-4 באוקטובר 1910. בדגל מופיע דגל הממלכה המאוחדת בפינה השמאלית העליונה על רקע אדום (הדגל הימי של בריטניה), מקורו בדגל בו השתמשו סוחרים אנגלים וכיום משמש בסיס לדגליהן של מספר מושבות בריטיות לשעבר. בצד ימין נמצא מגן המלחמה של ברמודה בו מופיע אריה אדום מחזיק מגן ועליו ספינה טובעת. האריה האדום מסמל את אנגליה והספינה הטובעת את טביעתה של סי ונצ'ור, הספינה האנגלית הראשונה שהגיעה לברמודה בשנת 1609. מדיה וקבצים בנושא דגל ברמודה בוויקישיתוף ברמודה, באתר דגלי העולם (באנגלית) דגל ברמודה, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
אסכולת נהר הדסון

אסכולת נהר הדסון (באנגלית: Hudson River School), הוא כינויה של קבוצת ציירי נוף אמריקניים מן הזרם הנטורליסטי שפעלו במאה ה-19 וביקשו ליצור קשר ייחודי בתמונותיהם אל רוחה האמריקנית של יבשת אמריקה. ציוריהם של חברי האסכולה משקפים שלושה נושאים מאמריקה של המאה ה-19: תגליות, מסעות והתיישבות. בתמונותיהם הנוף האמריקני מוצג כסביבה פסטורלית בו הטבע ובני אדם שוכנים יחד בהרמוניה. תומאס קול נחשב למייסד האסכולה והאמן החשוב בה היה חברו הטוב, אשר דיורנד, שאף הנציח את קול בציורו הידוע הקרבה שברוח, יצירה המייצגת לרוב את האסכולה כולה. מלבד קול ודיורנד, יתר חברי הקבוצה היו קשורים זה לזה בצורה רופפת. בין חברי הקבוצה היו גם שלושת האחים הציירים: וילאם הרט, ג'ולי הרט בירס וג'יימס מקדוגל הרט, וכן הציירים: דניאל צ'ארלס גרוס, צ'ארלס הרברט מור, ויליאם סטנלי האסלטין, אלברט פיץ' בלוהוס ותומאס מורן. גישתם לטבע של חברי הקבוצה הייתה רומנטית, והדגישה את ממדיהם ואת יפי מראיהם הנאצל של עמק נהר הדסון (אנ') ושל מרחבי אמריקה הבלתי מיושבים, על הריה המיוערים והמים הרבים הזורמים בה. הגישה של האסכולה רווחה בציור האמריקני במשך כל המאה ה-19. Sullivan, Mark, The Hudson River School, Scarecrow Press, 1991. מסת"ב 978-0810823839 New-York Historical Society and Ferber, Linda S., The Hudson River School: Nature and the AmericanVision, Rizzoli Electa, 2009. מסת"ב 978-0847832644 Siegel, Nancy J, Susie M Barstow: Redefining the Hudson River School, Lund Humphries, 2023. מסת"ב 978-1848225909 מדיה וקבצים בנושא אסכולת נהר הדסון בוויקישיתוף אסכולת נהר הדסון, באתר אנציקלופדיה בריטניקה (באנגלית)
רוממה (חיפה)

רוממה היא שכונה על רכס הכרמל בחיפה, מהשכונות הסובבות את אחוזת שמואל. היא נמצאת לצדה של פרשת דרכים מרכזית, כשממערבה מרכז אחוזה, מצפונה נחל ורדיה ושכונת ורדיה, ממזרחה נווה שאנן וואדי רושמיה ומדרומה רמת אלמוגי. רוממה בנויה משתי תת-שכונות הנמצאות על שתי גבעות סמוכות, שביניהן חוצצת דרך פיק"א, המקשרת את אחוזה עם נווה שאנן. תת-השכונות הן רוממה הישנה ורוממה החדשה, ובשם קיבוצי הן מכונות "הרוממות". עורקי התנועה המשרתים אותן, ציר פיק"א-חנקין ודרך רופין (שנסללה באמצע שנות ה-30 משכונת הדר), נפגשים בכיכר אליזבט (על שם אליזבת, מלכת הבלגים). כמו שכונות אחרות על הכרמל, גם רוממה מוקפת בוואדיות מוריקים. בדומה לרוממה הירושלמית, גם השכונה החיפנית קיבלה את שמה, שלקוח מספר תהילים, בשל מיקומה הנישא. רוממה הישנה, הצפונית, גובלת במזרח בוואדי רושמיה, בצפון בוורדיה ובמערב באחוזה. השטח שעליו היא יושבת, שנודע בשנות ה-20 של המאה ה-20 כ"אדמת רושמיה", נחכר על ידי "הכשרת היישוב" ופותח על ידה במרץ. כבר בראשית העשור הוחלט לבסס עליו נקודת גרעין קבע שתהיה בעלת אופי חקלאי, ולשטח הועברה קבוצת עבודה שעסקה בסלילה ובעבודות ייעור. ב-1925 הועברו לשם צריפי קבוצת העבודה, וחבריה גרו במקום שלוש שנים. הזיכיון לפיתוח ותכנון לצורך בינוי נמסר רק ב-1934, ולאחר מאבק משפטי ארוך – בשנת 1946 – החלו השיכונים הראשונים להיבנות על ידי "ועד הדר הכרמל" על האדמות שהיו בבעלות הכשרת היישוב, "סולל בונה - בוני חיפה" וחברות נוספות. עם תחילת הבנייה שונה שם האזור לרוממה. בראשיתה אוכלסה השכונה בעיקר על ידי עולי העלייה החמישית מגרמניה; היום זוהי שכונת מעמד-ביניים מובהקת שרוב בתיה הם בעלי 3–4 קומות. בתיה של רוממה נבנו בסטנדרט בנייה גבוה. בשכונה נמצא היכל הספורט העירוני, שנבנה ב-1976, ובו מתקיימים תחרויות ספורט ומופעי אמנות. לא הרחק משם שוכן בית הספר היסודי "בן-גוריון", שקיבל הסמכה כ"בית ספר ירוק" ו"בית ספר קהילתי". בלב השכונה עומד מלון "מרום". עוד במרכז השכונה, באתר הנקרא "ראש מיה", נמצאים שרידיו של המבצר הצלבני רושמיה. בחפירות ארכאולוגיות שנעשו במקום בראשות ד"ר משה פראוסניץ נמצאו שרידים מהתקופה הרומית ומתקופת החשמונאים. בראש מיה נמצא אתר הנצחה: "חורשת הבנים" ואנדרטה, לזכר הנופלים בני רוממה. ב-31 במרץ 2002, בעיצומה של האינתיפאדה השנייה, בוצע פיגוע התאבדות במסעדת מצה בכביש רופין הסמוך לשכונה, שגבה את חייהם של 16 סועדים. רוממה החדשה (שבפי עיריית חיפה נקראת "רמת בן-גוריון") נבנתה מדרום לרוממה הוותיקה על גבעה גבוהה יותר בסוף שנות ה-60. השכונה היא משכנם של המרכז ליהדות מתקדמת "אור חדש", בית ספר יסודי משולב "ניגונים-רוממה", מרכז מסחרי גדול ומבנה מעונות סטודנטים של אוניברסיטת חיפה. יש בה מספר גדול של רבי-קומות. בגל השרפות בישראל שהתרחש בנובמבר 2016, נפגעו בתים רבים בשכונה, כולל פגיעה בבית הספר היסודי רוממה. ערך מורחב – גבעת אורנים (חיפה) בפאתי רוממה החדשה נבנתה בסוף המאה ה-20 שכונה קטנה בשם "גבעת אורנים" שמיצבה עצמה כשכונת יוקרה. פרשת רוממה מדיה וקבצים בנושא רוממה בוויקישיתוף יוסי בן-ארצי, להפוך מדבר לכרמל, הוצאת מאגנס, 2004, עמ' 202–203, 212–215. חיים אהרנוביץ, הדר הכרמל - מסכת עמל ויצירה של דור המיסדים, בהוצאת "ועד הדר הכרמל בחיפה", 1958, עמ' 225–226, 250.
מקום (אלבום)

"מקום" הוא אלבומו ה־14 של הזמר והמוזיקאי הישראלי שלמה ארצי, שיצא לאור ב־1982. לאחר הצלחת אלבומו "חצות" מ-1981, אסף ארצי 11 שירים המתאפיינים בסגנון "שירי ארץ ישראל". בין השירים הבולטים באלבום: "הרדופים", "אני נושא עמי" (שיר שהוקלט בהופעה חיה, ונמשך למעלה מ-7 דקות, בליווי גיטרה אקוסטית בנגינת דני רובס שליווה את ארצי בהופעותיו באותה תקופה), "אומרים ישנה ארץ", והדואט עם המוזיקאית אסתר שמיר בשיר אהבה מפוכח וקודר, "ברית לא מותרת", ששמיר כתבה והלחינה ומאוחר יותר הקליטה אותו לבדה עבור תקליט שדרים. באלבום התארחו הנגנים דני רובס, גרי אקשטיין, אלון הלל ומשה לוי. בדומה לאלבומים שהוציא בשנות ה-70 האלבום כולל שלושה שירים שהולחנו לטקסטים מאת המשורר נתן יונתן. ארצי עצמו הלחין חמישה משירי האלבום. שלמה ארצי: שירה, קולות רקע גרי אקשטיין: גיטרות חשמליות דני רובס: גיטרות אקוסטיות אלון הילל: תופים וכלי הקשה אלון נדל: בס משה לוי: פסנתר, פסנתר חשמלי, סינתיסייזר שם טוב לוי: חליליות, הקלטה סמדר שזר: אבוב מאיר ישראל: כלי הקשה איתן שפירא: אקורדיון נגני התזמורת הפילהרמונית הישראלית: כינורות שמואל אחיעזר: קלרינט טליה מנזה: קונטרבס דרור אדלר: מפוחית פה אורי צור: בסון אלחנן ברגמן, יורם אלפרין: צ'לו האנסמבל לכלי פריטה, מאיה שפייה: מנדולינה אנטולי קרופניק, יוסף רבין: קרן יער גרי אקשטיין: גיטרות, גיטרה חשמלית יאיר שרגאי: עיבודים והפקה מוזיקלית אסתר שמיר: שירה, לחן ומילים ל"ברית לא מותרת" (שיר מס' 10) הוקלט באולפני "טריטון" באפריל – ספטמבר 1982 איתמר גפני: טכנאי הקלטה יואב שדמה: עוזר טכנאי יעקב מורנו: חיתוך התקליט מיכה קירשנר: צילום העטיפה יקי קאופמן: עיצוב עטיפת האלבום האלבום באתר Discogs הרדופים ליד החוף, מתוך ערוץ המוזיקה של הטלוויזיה החינוכית הישראלית באתר YouTube
אבישי ההורס

אבישי ההורס (או סופר G וחברם צ'אפה) הוא שמה של סדרת אנימציה טלוויזיונית פארודית, ששודרה מפברואר 2005 כחלק מהתוכנית "Y בעשר" בערוץ yesY של חברת יס. הסדרה שמה ללעג את סופרמן וחברתו לואיס ליין. עם הצלחת הסדרה, סטתה מעניין סופרמן ולעגה גם לידוענים ישראלים שונים. כל פרק הוא קצרצר בן דקה-שתיים, והוא מדובב בהומור שטותי (לעיתים ירוד ובוטה) ואיגיון (נונסנס). האנימציה, הערוכה בחובבניות במכוון, לקוחה מסדרות אנימציה ישנות. "אבישי ההורס" למשל, העוסק לרוב בנושא ההומוסקסואליות, הוא למעשה סופרמן מהסדרה האמריקנית המקורית "Superman" משנת 1941‏-1943. לשלל האנימציות אחראים אייל B (אנימציה), נמרוד אלדאה (דיבוב) ודודי כהן (דיבוב). הצוות פעל עם הערוץ מתחילתו, החל משנת 2000, והפיק תוכניות בידור פארודיות נוספות כגון התוכנית עם הבובות ומיסטר מותק ב-yes ואת תוכנית הבובות "הגוזניקים" בערוץ 24 (יחד עם סער בדישי). אבישי - הדמות הפארודית על סופרמן. אבישי (במלעיל) הוא עיתונאי מעונב בעל נטיות מיניות מפוקפקות, ככל הנראה הומוסקסואל בהכחשה. בפתיח נאמר "יותר נוצץ מכוכב שביט / מתרומם יותר גבוה מכל מטוס / נכנס ליותר מערות מרכבת תחתית / מפתיע ינשופים יותר מאלכסון". בעת צרה הוא מחליף את בגדיו לבגד גוף צמוד וגלימה ונלחם על עקרונות כדוגמת "לשכב עם אישה" כדי להינצל מהגיהנום אליו הוא מגיע באחד הפרקים וכדי להוכיח שהוא לא הומוסקסואל. רונית (מכונה גם צאפה) - דמות פארודית על לואיס ליין. עובדת יחד עם אבישי באותו משרד עיתונות. נמשכת אליו אך נאלצת להתמודד עם אי הבהירות המינית שלו. כמו כן משתמע שהיא מנהלת רומן עם שוסטר, הממונה עליה במשרד. אבישי קורא לה בכינוי המשפיל והבוטה "מנושי", ושוסטר קורא לה "תחת סוכר". אבנר המשוטט - הממונה על אבישי ורונית במשרד העיתונות. עובר תהליך של חזרה בתשובה. אבו מאזן: דמות פארודית על אבו מאזן. מבקש מאבישי לפענח למענו הירוגליפים שנמצאו בסיני. אבישי טוען שבכל אחד מהם מתוארים אקטים הומוסקסואליים. מאיר: טייס ממוצא ארגנטינאי וידידו של אבישי, המחזר אחריו. בהמשך הסדרה יוצא מאיר לשיט תענוגות עם הדוגמנית קרין מגריזו, וסופרמן הקנאי מטביע את ספינתם. אורלי ויינרבורג: דמות פארודית על אורלי ויינרמן. חיי הזהר של אגם דולברג - סדרה בכיכובה של אגם דולברג, דמות פארודית על אגם רודברג. ילדה עשירה ומפונקת המנצלת עובדים זרים. עלילות שירן אטיאס - סדרה בכיכובה של שירן אטיאס, דמות פארודית על מורן אטיאס. חשפנית שאוצר המילים שלה מסתכם ב"פיצה" ו"פסטה". פופאי המתחנגל - סדרה בכיכובו של פופאי כהומוסקסואל ("מתחנגל" בעגת היוצרים), שמאלני אשכנזי, המביאה לכדי קונפליקטים שונים בינו לבין יריבו בלוטו, המוצג כמתנחל מזרחי הפוגע בפופאי במסווה של הצד הנפגע.
בליעה

האם התכוונתם ל... בליעה (מערכת העיכול) – העברת מזון מהפה לקיבה בליעה תאית (אנדוציטוזה) - קליטת חומר על ידי תא בליעה (קרינה אלקטרומגנטית) – באופטיקה, בליעת קרני אור על ידי חומר ספקטרום בליעה – קבוצת תדרים של קרינה אלקטרומגנטית הנבלעת בחומר ספקטרוסקופיית בליעה אטומית – שיטה ספקטרוסקופית בליעה (גל קול) – בליעת גלי קול על ידי חומר בית הבליעה – חלק בנשק קל